ກອງປະຊຸມຮ່ວມດຳເນີນຊີວິດການເມືອງ ແລະການກວດກາໜ່ວຍພັກຂອງຫ້ອງການກະຊວງສຶກສທິການ ແລະກິລາ (ສສກ) ໄດ້ໄຂຂຶ້ນ ໃນວັນທີ 15 ສິງຫາ ຜ່ານມາ ທີ່ສຳນັກກະຊວງດັ່ງກ່າວ,ພາຍໃຕ້ການເປັນປະທານຂອງສະຫາຍນາງຂັນທະລີສີຣິພົງພັນ ຄະນະປະຈຳພັກ, ປະທານກວດກາພັກກະຊວງ ສສກ ແລະສະຫາຍຮສ.ປອສີສະໝອນສິດທິຣາດວົງສາເລຂາໜ່ວຍພັກຫ້ອງການກະຊວງສສກ.
ກະຊວງສຶກສາທິການ ແລະກິລາ (ສສກ) ຈັດພິທີສະເຫຼີມສະຫຼອງວັນສ້າງຕັ້ງອາຊຽນ ຄົບຮອບ 49 ປີ(8 ສິງຫາ 1967 – 8 ສິງຫາ 2016) ແລະຄົບຮອບ 19 ປີທີ່ສປປລາວ ເຂົ້າເປັນສະມາຊິກອາຊຽນ ເພື່ອເຜີຍແຜ່ວຽກງານອາຊຽນໃນຂະແໜງການສຶກສາ ແລະ ກິລາເຮັດໃຫ້ພະນັກງານ, ຄູ-ອາຈານ, ນັກຮຽນ-ນັກສຶກສາ ໄດ້ຮັບຮູ້ ແລະ ເຂົ້າໃຈວຽກງານການສຶກສາໃນຂອບອາຊຽນໄດ້ຫຼາຍຂຶ້ນ ແລະສາມາດເຂົ້າຮ່ວມກິດຈະກຳຕ່າງໆນຳປະເທດສະມາຊິກອາຊຽນດ້ວຍກັນ.
ກອງເລຂາວຽກງານ 3 ສ້າງ ກະຊວງສຶກສາທິການ ແລະ ກິລາ (ສສກ) ໄດ້ຈັດກອງປະຊຸມຊຸກຍູ້ວຽກງານ 3 ສ້າງປະຈໍາປີ ແລະ ສ້າງຄວາມເຂັ້ມແຂງໃຫ້ແກ່ຫ້ອງການສຶກສາທິການ-ກິລາເມືອງ ແລະ ພະນັກງານວິຊາການເມືອງເປົ້າໝາຍ 3 ສ້າງ ກ່ຽວກັບວຽກງານເຜີຍແຜ່ຂໍ້ມູນຂ່າວສານ ແລະ ການນຳໃຊ້ ໄອຊີທີ ເປັນເຄື່ອງມືເຂົ້າໃນການຄຸ້ມຄອງ-ບໍລິຫານຂະແໜງການແບບເອເລັກໂທຣນິກທີ່ທັນສະໄໝ ໃນວັນທີ 12 ສິງຫາ ຜ່ານມາ ທີ່ຫ້ອງປະຊຸມສູນ ICT ເມືອງ ແລະ ແຂວງໄຊຍະບູລີ, ໃຫ້ກຽດເປັນປະທານຂອງທ່ານ ຮສ.ປອ. ສີສະໝອນ ສິດທິຣາດວົງສາ ຫົວໜ້າກອງເລຂາວຽກງານ 3 ສ້າງ ທັງເປັນຫົວໜ້າຫ້ອງການກະຊວງສຶກສາທິການ ແລະ ກິລາ,
ຂຸນພົນນັກເຕະສາວນ້ອຍທີມຊາດລາວ ຮຸ່ນອາຍຸບໍ່ເກີນ 16 ປີ ຫຼື ຢູ-16 ປະກາດສັກດາ ຄວ້າແຊ໋ມການແຂ່ງຂັນເຕະບານຍິງ ຮຸ່ນທົ່ວໄປ ຊີງຂັນສະຫະພັນບານເຕະແຫ່ງຊາດລາວ ຫຼື ສຕລ ປະຈຳປີ 2016 ຫຼັງລົງສະໜາມ 6 ນັດ ຊະນະ 6 ລວດ ເກັບ 18 ຄະແນນເຕັມ ໄດ້ຮັບຂັນຊະນະເລີດ ແລະ ເງິນສົດ 4 ລ້ານກີບ ໄປຄອງ. ຂະນະທີ່ ນາງ ກິ່ງສະຫວັນ ຜະຫຼາ ໄດ້ຮັບລາງວັນນັກກິລາດີເດັ່ນ. ສ່ວນ ນາງ ສຸກພາວັນ ໄພວັນ ອະດີດນັກເຕະກອງໜ້າທີມຊາດລາວ ຄວ້າລາງວັນນັກເຕະດາວຍິງສູງສຸດ.